ϐ ΑΛΑΡΧ/ΚΟΣ 


Ἡ Κοντολύσσα πήγε στα τσακίδια... 

Οι «συμβατικές υποχρεώσεις» της χώρας (κατά Μαϊμαράκη) παραμένουν... 
Θά τίς πληρώσουν άραγε οι 1ρανοί ; Οι Σουδανοί ;΄Ἡ μήπως και οι δύο: 

Ο Μάϊος µάς έφτασε | 

Πριν µπει ο Ιούνιος, να δείτε, θα πληρόσουµε όλοι µας !Ι! 











ΑΘΗΝΑ, 1 ΜΑΗ 2006 - τεύχος 251 


120 ΧΡΟΝΙΑ 
ΜΕΤΑ ΤΗΝ ΕΞΕΓΕΡΣΗ ΤΩΝ ΕΡΓΑΤΩΝ ΤΟΥ ΣΙΚΑΓΟΥ, 


62 ΧΡΟΝΙΑ 
ΜΕΤΑ ΤΙΣ ΕΚΤΕΛΕΣΕΙΣ ΤΗΣ ΚΑΙΣΑΡΙΑΝΗΣ, 


30 ΧΡΟΝΙΑ 


ΜΕΤΑ ΤΙΣ ΔΟΛΟΦΟΝΙΕΣ ΤΟΥ ΣΙΔΕΡΗ ΙΣΙΔΩΡΟΠΟΥΛΟΥ ΚΑΙ 
ΤΟΥ ΑΛΕΚΟΥ ΠΑΝΑΓΟΥΛΗ, 


το σημερινό τεύχος θα έπρεπε να είναι επετειακό. Θα έπρεπε να έχει ιστορικά αφιερώματα, 
φωτογραφικό υλικό, περιγραφές και αναλύσεις των αγώνων της εργατικής τάξης. 





Δεν θα τού δώσουμε, ὠστόσο, αυτόν τον χαρακτήρα. 


Η ΠΡΩΤΟΜΑΓΙΑ έχει, οπωσδήποτε, έναν Ιστορικό χαρακτήρα. Ξεκινάει µε Το όραμα της 
ΕΠΑΝΑΣΤΑΣΗΣ, περνάει το στάδιο του γιορτασμού Της «δικαίωὠωσης» των ΑΓΩΝΩΝ, καταλήγει στην 
ΔΙΕΚΔΙΚΗΣΗ - ΖΗΤΙΑΝΙΑ µισθολογικών αυξήσεων. 


Οι επαναστάτες, Αναρχικοί εργάτες του Σικάγου γίνονται µέλη εθνικών εργατικών ομοσπονδιών και 
συνομοσπονδιών. Τα εργατικά συνδικάτα γινονται κομματικά όργανα, ενταγμένα στα εκάστοτε 
καθεστωτικά συστήµατα. Στα πλαίσια του νεοφιλελευθερισμού, μεταβάλλονται σε γραφεία παροχής 
διαφόρων υπηρεσιών, οργανώνουν Χχοροεσπερίδες, εκδρομές, λοτταρίες... Τη στιγµή που οι 
«εργάτες» πολλαπλασιάζονται, γίνονται «εργαζόμενοι», σφιχταγκαλιάζονται μμ’ όλους τους 
«καταπιεσµένους», την ἴδια στιγµή η «εργατική τάξη» συρρικνώνεται. Ο ταξικός της χαρακτήρας 
διαλύεται µέσα στην ποικιλλοµορφία του διογκὠωµένου πλήθους των µελών τῆς. Οι καπιταλιστές 
επιθυμούν τον κατακερµατισµό τῆς... Οι κυβερνήτες διατάζουν την υλοποίηση των επιθυμιών των 
καπιταλιστώὠν. Στρέφουν τον απασχολούμενο καταπιεσµένο ενάντια στον άνεργο. Διαιρούν τους 
εργαζόµενους σ᾿ εκείνους του «Ιδιωτικού» και σ᾿ εκείνους του «δημόσιου» τοµέα. Χωρίζουν τους 
εργάτες σε «ντόπιους» και σε «μετανάστες»... Τα Μέσα Μαζικής Εξαχρείωσης αναλαμβάνουν την 
καταστροφή της ταξικής συνείδησης. Προχωρούν στην διάλυση της συνείδησης της ομάδας. 
Χλευάζουν και δυσφημούν την έννοια της αλληλεγγύης και της συνείδησης των διαπροσωπικών 
σχέσεων. Εξατµίζουν την ατομική συνείδηση του Ανθρώπου... Οἱ εργατοπατέρες, τέλος, μαντρώνουν 
εκείνους τοὺς ελάχιστους που θέλουν να αντισταθούν, τους εκπροσωπούν, και τελικά τους ξεπουλούν 
στα σκλαβοπάζαρα των αφεντικών... ΟΛΑ, ΘΥΣΙΑ ΣΤΟΝ ΒΩΜΟ ΤΟΥ ΑΔΗΦΑΓΟΥ ΚΕΦΑΛΑΙΟΥ | 


Η ΠΡΩΤΟΜΑΓΙΑ, ΩΣΤΟΣΟ, ΔΕΝ ΕΧΕΙ ΑΚΟΜΑ ΕΚΠΛΗΡΩΣΕΙ ΤΟΝ ΙΣΤΟΡΙΚΟ ΤΗΣ ΡΟΛΟ. 


Καθώς το ανθρώπινο ὀν εξαθλιώνεται, ξυπνάει µέσα του το αρχέγονο ένστικτο της επιβίωσης. Το 
κεφάλαιο δεν είναι πια σε θέση να καλύψει τις ανάγκες του. Το χρήμα δεν τον ταῖζει. Το αρπάζει 
όπου το βρεί, το καταναλώνει όσο τού επιτρέπεται Και το πετάει σαν άχρηστο, χωρίς να ενδιαφέρεται! 
να το αυγατίσει... Η χρηματική οικονομία είναι το εχθρικό περιβάλλον. Πρέπει να το πολεμήσει για να 


εξασφαλίσει την ζωή του και την ζωή της οικογένειάς του. Συνειδητοποιεί την ανάγκη του διπλανού 
του, της φιλίας, της αλληλοβοήθειας. Ανακαλύπτει ξανά την ανάγκη της ομάδας. Και καθώς συναντά 
την λυσσαλέα αντίσταση του εχθρού, συνειδητοποιεί και πάλι τα κοινά συμφέροντα που τον δένουν 
µε τους οµοίους του... 


Αρχίζει, λοιπόν, η αντίστροφη πορεία. 


ΟΙ ΕΡΓΑΤΟΠΑΤΕΡΕΣ ΣΤΕΛΝΟΝΤΑΙ ΣΤΟΝ ΑΓΥΡΙΣΤΟ. ΤΑ ΜΜΕ ΧΑΝΟΥΝ ΤΟΥΣ 
ΑΠΟΔΕΚΤΕΣ ΤΟΥΣ, ΚΑΘΩΣ ΑΥΤΟΙ ΜΠΟΡΟΥΝ ΝΑ ΕΠΙΚΟΙΝΩΝΟΥΝ ΑΜΕΣΑ 
ΜΕΤΑΞΥ ΤΟΥΣ. ΟΙ ΝΤΟΠΙΟΙ ΚΑΙ ΟΙ ΜΕΤΑΝΑΣΤΕΣ ΛΕΗΛΑΤΟΥΝ ΑΠΟ ΚΟΙΝΟΥ ΤΑ 
ΜΑΓΑΖΙΑ. ΟΙ ΕΡΓΑΖΟΜΕΝΟΙ ΤΟΥ ΙΔΙΩΤΙΚΟΥ ΚΑΙ ΤΟΥ ΔΗΜΟΣΙΟΥ ΤΟΜΕΑ 
ΑΠΟΜΟΝΩΝΟΥΝ ΤΟΥΣ ΔΟΥΛΟΥΣ ΤΩΝ ΚΥΒΕΡΝΗΤΩΝ - ΔΙΚΑΣΤΕΣ, ΜΠΑΤΣΟΥΣ, 
ΣΕΚΙΟΥΡΙΤΑΔΕΣ - ΚΑΙ ΤΟΥΣ ΕΞΟΥΔΕΤΕΡΩΝΟΥΝ. ΟΙ ΑΠΑΣΧΟΛΟΥΜΕΝΟΙ ΚΙ Οἱ 
ΑΝΕΡΓΟΙ ΔΕΝ ΥΠΟΒΛΕΠΟΥΝ ΠΙΑ ΟΙ ΜΕΝ ΤΟΥΣ ΔΕ. ΟΙ ΕΠΙΘΥΜΙΕΣ ΤΩΝ 
ΚΑΠΙΤΑΛΙΣΤΩΝ ΜΕΝΟΥΝ ΑΝΙΚΑΝΟΠΟΙΗΤΕΣ. 


ΚΑΙ Το ΕΞΕΓΕΡΜΕΝΟ ΠΛΗΘΟΣ, ΚΑΘΩΣ ΣΥΝΕΙΔΗΤΟΠΟΙΕΙ ΤΙΣ ΑΝΑΓΚΕΣ ΤΟΥ 
ΚΟΙΝΟΥ ΑΓΩΝΑ ΤΟΥ, ΔΗΜΙΟΥΡΓΕΙ ΤΙΣ ΔΙΚΕΣ ΤΟΥ ΟΡΓΑΝΩΤΙΚΕΣ ΔΟΜΕΣ. 


ΗΒ ΕΠΑΝΑΣΤΑΣΗ, ΟΠΩΣ ΤΗΝ ΕΙΧΑΝ ΟΡΑΜΑΤΙΣΤΕΙ ΟΙ ΑΝΑΡΧΙΚΟΙ 
ΠΡΩΤΟΜΑΡΤΥΡΕΣ ΤΟΥ 1886, ΕΙΝΑΙ ΤΟ ΤΕΛΙΚΟ ΒΗΜΑ. 


ΑΠΑΛΛΑΓΜΕΝΗ ΠΙΑ Η ΑΝΘΡΩΠΟΤΗΤΑ ΑΠ᾽ ΤΗΝ ΤΥΡΑΝΝΙΑ ΤΟΥ ΧΡΗΜΑΤΟΣ, 
ΚΑΤΑΡΓΩΝΤΑΣ ΤΙΣ ΤΕΧΝΗΤΕΣ ΔΙΑΚΡΙΣΕΙΣ ΕΝΟΣ ΑΠΑΙΣΙΟΥ ΠΑΡΕΛΘΟΝΤΟΣ, 
ΕΝΩΜΕΝΗ Σ᾽ ΕΝΑ ΣΥΝΟΛΟ ΕΛΕΥΘΕΡΩΝ ΑΤΟΜΩΝ ΜΕ ΥΠΕΡΤΑΤΟ ΚΟΙΝΟ 
ΣΥΜΦΕΡΟΝ ΤΗΝ ΔΙΑΤΗΡΗΣΗ ΤΗΣ ΕΛΕΥΘΕΡΙΑΣ ΤΟΥΣ, 6ϐΑ ΣΥΝΕΧΙΣΕΙ ΤΗΝ 
ΠΟΡΕΙΑ ΤΗΣ ΠΡΟΣ ΤΟ ΜΕΛΛΟΝ. 


ΜΟΝΟ ΤΟΤΕ, Η ΠΡΩΤΟΜΑΓΙΑ ΘΑ ΕΧΕΙ ΕΚΠΛΗΡΩΣΕΙ ΤΟΝ 
ΙΣΤΟΡΙΚΟ ΤΗΣ ΡΟΛΟ. 


Μέχρι τότε, Κάθε χρόνο, η Ίη του Μάη, πέρα από 
µέρα µνήµης, πέρα από µέρα απολογισμού, θα 
είναι, κυρίως, ΜΙΑ ΜΕΡΑ ΣΧΕΔΙΑΣΜΟΥ ΤΟΥ 
ΜΕΛΛΟΝΤΟΣ. Και, ΠΑΝΩ ΑΠ’ ΟΛΑ, 6Α ΕΙΝΑΙ ΜΙΑ 
ΜΕΡΑ ΑΓΩΝΑ. ΜΕΣΑ ΣΤΙΣ ΥΠΟΛΟΙΠΕΣ 364 ΜΕΡΕΣ 
ΑΓΩΝΑ ΤΟΥ ΚΑΘΕ ΧΡΟΝΟΥ. 


Ο Αναρχικός δεν είναι όργανο καμµιάς συγκεκριμένης Αναρχικής ομάδας. Όσοι συμμετέχουν στην ἐκδοσή του αγώνίζονται για µιαν ελεύθερη, 
αυτοδιαχειριζόµενη κοινωνία, απαλλαγμένη από κάθε µορφής εξουσία και εμπορικούς - κερδοσκοπικούς "νόμους". Στα παραπάνω πλαίσια δεν 
απαιτείται η καταβολή κανενός είδους αντιτίµου για την απόκτηση του τεύχους. Οικονομική και κάθε άλλη ενίσχυση (συνεργασίες, υποδείξεις, 
ειδήσεις) είναι ευπρόσδεκτη απὀ όσους συμφωνούν µε τις παραπάνω αρχές µας. Ἡ αναπαραγωγή όλης ἦ µέρους της ύλης, ὄχι µόνο επιτρέπεται, 
αλλά και αποτελεί επιδίωξή µας. Ἡ αξιοπρέπεια - και µόνο - επιβάλλει την αναφορά της πηγῆς των αναδημοσιευµάτων. 


